kardosdrur/scandi-wiki huggingface dataset:
Studienetværk

Studienetværk kan defineres som et netværk mellem studerende og skabt af studerende. Netværket kan været baseret på fælles interesser, klasse eller andre ting, der kan danne grundlag for ven- og bekendtskaber.

For at øge disse netværk er opretter studerende studiegrupper, ølklubber, sportsklubber eller forsøger at bruge værktøjer til at opretholde kontakten, netværkets medlemmer imellem.

Online har flere forsøgt at skabe platforme for denne type netværk. Mest markant må være amerikanske Facebook, der pt. er det mest trafikerede site i verden og besidder 85% af samtlige amerikanske college og universitetsstuderende som brugere.

I Danmark findes følgende tilsvarende netværk for studerende Unibar.dk, kampus.nu og Studieliv.com.

Eksterne links 
kampus.nu 

Studieliv.com

Unibar.dk

Videregående uddannelse
Uddannelse
Sociale netværk
Erfaringsdeling

Erfaringsdeling kan defineres som "deling af erfaringer". Dette kan eksempelvis være når hjemmesider laves med ratingsystemer af køreskoler og biograffilm. Det er ikke så udbredt i Danmark at dele sine erfaringer offentligt, men flere og flere tiltag er på vej frem. Indenfor uddannelsessektoren er der eksempelvis begyndt at dukke flere og flere sites op, som forsøger at skabe debatter og offentlige vurderinger af uddannelsesmiljøet i Danmark.

 
Informationsteknologi
Køreskole

En køreskole er det sted hvor man kan lære at køre bil eller motorcykel. Skolerne er private og der betales en fast timepris. Der undervises både i færdselsloven og andre teoretiske emner og praktisk kørsel. I Danmark skal man gennemføre den lovpligtige undervisning, for at erhverve et kørekort ved en teori- og køreprøve. Den lovpligtige undervisning til bil skal omfatte 29 lektioner i teori, 4 lektioner på lukket øvelsesplads, 16 lektioner på vej og 4 lektioner på køreteknisk anlæg.

Se også  

Trafik
Uddannelsesvirksomheder
Bue (musik)

Strygeinstrumenter bruges normalt med en bue, der stryges over instrumentets strenge. Buen har en stok lavet af den brazilianske træsort fernambuk eller for billigere buers vedkommende brazilwood. Den stryges med en "streng", der er lavet af paralelle hestehalehår. Strengen kan strammes ved at forskyde en træklods kaldet frosken (af tysk for frø) ved at dreje på en stilleskrue på enden af buen. Strengen skal fra tid til anden indgnides med harpiks for at bevare en passende friktion mod instrumentets strenge. En særlig bue kaldet Vega-buen (også kaldet Bach-bue eller Vega Bach) har ingen stilleskrue, men strengens spænding kan justeres under spillet med fingeren. Yderligere er buen mere buet end en almindelig bue, og ved at slække på strengen, er det muligt at stryge mod mere end to af instrumentets strenge på en gang. Ellers vil man ved akkorder med mere end to toner være nødt til at skifte mellem tonerne. Hvis der ikke skal spilles med buen, er det noteret som pizzicato i noderne. Når buen skal i brug igen, står der arco i noderne.

Den dansk/ungarske violinist Emil Telmanyi spillede ved en koncert den 7. januar i Århus domkirke med den ikke ukendte Bach-bue. Violinbygger Knud Vestergaard, der havde sin virksomhed i Århus var blandt publikum og efter koncerten kom han i kontakt med Emil Telmanyi. Vestergaard var meget interesseret i den særlige klang, musikeren kunne opnå med en Bach-bue. Mødet mellem de to resulterede i, at Vestergaard byggede en helt ny bue med en særlig frosch, som gjorde det meget lettere for den spillende at løsne og stramme buens hår under spillet. Knud Vestergaard kaldte buen for VEGA. Bogstaver fra hans efternavn VEsterGAard. Violinisten Emil Telmanyi havde stor succes med denne nykonstruerede bue og han nåede også at indspille alle Johan Sebastian Bachs værker for solo-violin for pladeselskabet Decca i London. 

Strengeinstrumenter
Kampus.nu

Kampus.nu var en social netværksportal for studerende på lange og mellemlange videregående uddannelser, hvis vision var at skabe et bedre og mere transparent studiemiljø i Danmark og skabe mere erfaringsdeling blandt studerende. Erfaringsdelingen var tænkt for at hjælpe kommende studerende med at vælge den rigtige uddannelse, og derved hjælpe uddannelserne med at skabe større gennemsigtighed og åbenhed.

Ud over den mere traditionelle sociale netværkstanke, var der mulighed for at lave gruppearbejde.

Som individuel bruger kunne man gemme private filer, vedligeholde en kalender med private begivenheder, og kommunikere med andre via ens "shoutbox", som var en slags opslagstavle til små, hurtige beskeder. Oprettede du en gruppe kunne du dele filer; der var en fælles kalender, fælles galleri, et diskussionsforum, og en shoutbox.

Projektet var inspireret af sites som Groupcare, Facebook, Linkedin og andre sociale netværksportaler.

Projektet blev startet i begyndelsen af 2006 af to studerende på Copenhagen Business School. En ny version af portalen lanceredes i august 2007. Kampus.nu var ejet af Kampus.nu Aps som i følge CVR-registret er opløst 28. maj 2011.

Referencer 

Community Sites
Esmakker

Esmakker er det princip, at en spilfører i et stikspil finder sin makker ved at nævne (kalde) et es. Spilleren med dette es er derefter makker med spilføreren, men skal først afsløre sig, når essets farve spilles ud. Esmakker-princippet er i Danmark primært kendt fra skærvindsel og esmakker whist. Ideen med at finde makker ved at kalde et kort stammer fra det franske 1700-tals spil quadrille, der er en firemandsversion af l'hombre.

Kortspil
Cirkelbue

I geometrien er en cirkelbue en vilkårlig del af en cirkels periferi. Cirkelbuen kan beskrives præcist med angivelse af centrum og radius for cirklen, og det antal grader buen spænder over. En cirkelbues centrum ligger derfor nøjagtigt i cirklens centrum.

Buelængde 
En cirkelbues længde , udspændt af vinklen  i en cirkel med radius  kan beregnes ved formlen:

Bemærk at  er cirklens omkreds, og at  er et tal som repræsenterer forholdet mellem vinklen  og de 360 grader i en cirkel. (Hvis man bruger det naturlige vinkelmål erstattes 360 grader i nævneren af 2π, og formlen bliver blot .) Formlen kan forkortes med 2 til følgende formel:

Ovenstående kan omskrives således, at man med kendskab til  og  kan beregne den vinkel, som cirkelbuen udspænder:

Tilsvarende kan formlen omskrives, således radius kan beregnes hvis vinklen og cirkelbuens længde er kendte:

Ved anvendelse af radianer for , omskrives udtrykket til:

Eksterne henvisninger 
 Definition and properties of a circular arc Med interaktiv animation
 A collection of pages defining arcs and their properties, with animated applets

Cirkler
Kurver
Brik

En brik er en genstand, der anvendes i mange forskellige brætspil. Afhængig af hvilket brætspil der er tale om, kan brikken i det pågældende spil have forskellige formål og udseende. Et brætspil spilles normalt mellem to personer, hvor brikkerne typisk er ens hos begge spillere bortset fra farven.

Eksempler på brikker i forskellige brætspil 

 I skak er der 6 forskellige brikker for hver spiller, hvor modstanderens brikker kun afviger med hensyn til farven, som typisk er sort eller hvid.
 I kryds og bolle har hver spiller 3 brikker, som afviger i udseende og evt. også i farve.
 I backgammon spillet har hver spiller samme antal brikker med forskellige farver.
 I fire på stribe har hver et antal (21?) brikker med forskellige farver.

Brætspil
Studiemiljø

Studiemiljø er det miljø og de sociale netværk de studerende befinder sig i, både i og omkring deres studier. Det er med Lov om undervisningsmiljø (Undervisningsministeriet, 2001 og 2017)  pålagt alle danske uddannelsesinstitutioner at undersøge de studerendes psykiske, fysiske
og æstetiske studiemiljø. Flere og flere danske universiteter bevæger sig imod amerikanske modeller med ét campus og et samlet miljø, men mange danske universiteter er dog stadig spredt rundt i de byer, de ligger i.

Kilder og henvisninger

Uddannelse
Brandy og Hr. Vimse

Brandy og Hr. Vimse (originaltitel Brandy and Mr. Whiskers) er en tegnefilmsserie lavet af Disney. Den bliver sendt i Danmark på Disney Channel og Toon Disney.

Seriens hovedpersoner er hunden Brandy og kaninen Hr. Vimse – to storby-dyr med menneskelige egenskaber, der er strandet midt i Amazonas-regnskoven, efter de faldt ud af et fly. De er to modsætninger, og det giver anledning til mange konflikter, men er samtidig uadskillelige venner. I junglen møder de bl.a. Noa Boa, de to tukaner Line og Tine, den snobbede vandrende pind Margot, Gaspar Le Gekko (en ond øgle) og odderen Ed der er Vimse's ven.

Serien har sin styrke i både at henvende sig til mindre børn og større børn – og samtidig også voksne, da den har mange indforståede vittigheder fra voksenverdenen.

Brandy Harrington fra familien Harrington i Florida er en snobbet hund, hvis race er blandet. Hr. Vimse er en munter lille kanin, der afprøver Brandys grænser hver dag.

Danske stemmer 
 Brandy: Annevig Schelde Ebbe
 Hr. Vimse: Søren Ulrichs
 Loa Boa: Amalie Ihle Alstrup
 Gaspar Le Gecko: Peter Røschke
 Margot: Camilla Lindhof Vindeby
 Tine: Ilia Swainson
 Ed: Thomas Mørk
 Søren Spanning
 Sasia Mølgaard
 Ole Rasmus Møller
 Pauline Rehné
 Bente Eskesen
Titelsang sunget af: Trine Dansgaard og Lasse Lunderskov

Eksterne henvisninger 

 Official hjemmeside 
 Dansk hjemmeside 
 

Animerede tv-serier fra Disney
Amerikanske tv-serier fra 2000'erne
Tv-serier for børn
Tv-programmer fra Disney Channel
Kvadrater (brætspil)

Kvadrater (eng. dots and squares) er et klassisk spil mellem to eller flere spillere, som skiftevis tilføjer en streg (linje) mellem to prikker. Hvis én af spillerne undervejs får tegnet et fuldt enhedskvadrat, tildeles vedkommende kvadratet ved at markere det med et valgt symbol, hvor spilleren derefter har mulighed for at tegne en ny streg. Når der ikke er mulighed for at tegne flere linjer, slutter spillet, og den person, der ejer flest kvadrater, vinder spillet.

De symboler, der typisk bliver brugt, er kryds og bolle, hvis der er to modstandere. I tilfælde af at der er flere spillere, kan deres navnes forbogstaver anvendes som markeringer.

Der er ikke nogen regel for, hvor mange kvadrater der skal være i spillet.

Brætspil
To års ferie

To års ferie (originaltitel Deux ans de vacances) er en roman af Jules Verne, udgivet i 1888 på fransk og i 1889 på dansk. Bogen handler om en flok kostskoledrenge, som skal på ferie i en sejlbåd, men ferien bliver længere, end de har forventet, fordi et uvejr krydser deres vej. Båden lander på en ø i Stillehavet, og romanen handler om drengenes eventyr og kampe på øen. Bogen har været yndet blandt drenge og eventyrlystne sjæle i hele verden.

Udgivelse 
Som mange af Jules Vernes andre bøger blev To års ferie udgivet som føljeton i (24 afsnit mellem januar og december 1888) i bladet Magasin d’Éducation et de Récréation, som blev udgivet af Vernes forlægger Hetzel. Samme år kom romanen som bog på fransk i to bind, det første i juni, det andet i november.

I forordet til 2. udgave skriver Jules Verne, at det var meningen at skabe et Robinson Crusoe-lignende miljø for børn; og at vise hvad børn var i stand til at opnå.

På dansk 
Der findes seks danske oversættelser af To års ferie: 
 1889 på Andreas Schous forlag.
 1903 på Chr. Erichsens Forlag.
 1945 på Ungdommens Forlag.
 1961 på forlaget Fremad.
 1970 på forlaget Hernov
 1972 i serien Gyldendals Udødelige.

Handling 

Romanen starter i Auckland på New Zealand, hvor en flok på 15 skoledrenge, mellem otte og 13 år, er ved at gøre det sidste klar før afgang til seks ugers ferie på havet. Med undtagelse af amerikaneren Gordon og to franske brødre, Briant og Jacques, er alle drengene briter.

Drengene samles og lægger sig til at sove i båden, der ligger fortøjet, men ved ukendte omstændigheder bliver trosserne kastet, og båden driver til havs, hvor den bliver fanget i en storm. 22 dage senere strander drengene på en ukendt ø i Stillehavet. Dér tilbringer de de næste to år, til et andet skib lander på kysten. Det viser sig at være pirater, der har taget kommandoen på skibet. Med hjælp af dets to gamle besætningsmedlemmer, lykkes det at overmande piraterne og flygte fra øen.

Kildehenvisninger 

Jules Verne
Litteratur i 1888
Romaner fra Frankrig
Matematisk objekt

Et matematisk objekt er et abstrakt objekt, som anvendes indenfor matematik. Begrebet undersøges i matematikkens filosofi.

I matematisk praksis, er et objekt alt, som er blevet (eller kunne være) formelt defineret - og som der kan udøves deduktion og matematisk bevis på.

Eksempler 
En gruppe, en polygon, et vektorrum, et polynomium og masse andre matematiske fænomener, er alle eksempler på objekter.

Begrebet objekt bruges ofte i sammenhæng med mængder, hvor elementerne i den pågældende mængde kaldes for objekter.

 
Matematikkens filosofi
Abstraktion
Matematiske begreber
Neva

Neva () er en flod i det nordvestlige Rusland, som udspringer fra søen Ladoga, løber gennem Leningrad oblast og Sankt Petersborg og munder ud i Den Finske Bugt. På trods af dens forholdsvis korte løb er Neva alligevel den tredjestørste flod i Europa, efter floderne Volga og Donau, målt på vandgennemstrømningen.

Etymologi 
Der er mindst tre versioner af oprindelsen af navnet Neva: fra det gamle finske navn Ladoga ( ) fra  (kort form af ) , eller fra  - for ny flod. Bifloderne i floddeltaet blev først navngivet i slutningen af 1700-tallet.

Geografi 
Neva er 74 km lang, hvoraf 28 km ligger inden for Sankt Petersborg, mens resten ligger i regionen Leningrad oblast. Med udspring i Ladoga flyder den først mod sydvest, hvor den ved sit sydligste punkt flyder sammen med floden Tosna for igen at dreje mod nordvest og ende i Den Finske Bugt. Gennemsnitlig bredde er 400-600 meter, maksimumbredden 1.200 m. Maksimumdybden: 24 m. Nevas afvandingsareal inkluderer Ladoga og Onega, de to største søer i Europa, såvel som et stort område af det nordvestlige Rusland og det sydlige Finland.

Historie 
I middelalderen havde den brede og sejlbare flod stor betydning som en forbindelse mellem Østersøen og havnene på Volga, som førte videre til Orienten. Floden dannede også scenen for Slaget ved Neva (1240). Alexander Nevskij vandt slaget og reddede Rusland fra en invasion og tog sin titel "Nevskij" () fra denne begivenhed.

I 1500-tallet lå det svenske fort Nyen ved udmundingen af floden, mens det russiske fort Oreshek, senere omdøbt til Shlisselburg, lå ved indløbet fra Ladoga. Det førstnævnte blev senere erstattet af Peter og Paul-fæstningen (, ) i 1703.

Trivia 
 Alexander Nevskij tog sit navn efter Neva, efter at han i 1240 slog svenskerne i et slag på floden.
 Neva var navnet på en 200 fods (61 meter), tremastet korvet, som i 1804 blev det første russiske skib til at sejle rundt om Jorden. Det skete under orlogskaptajn Urey Fedorovich Lisianski. 
 Grigori Rasputin druknede i Neva i 1916.
 Den russiske digter Anna Akhmatova medtog Neva i mange af sine digte.

Noter

Eksterne henvisninger 

Floder i Leningrad oblast
Sjlisselburg
De ringer, vi spiller

De ringer, vi spiller er et radioprogram, der blev sendt hver onsdag formiddag på P4 og før 1996 på P3.

Lytterne kunne ringe ind til studiet, hvor de snakkede med studieværten om løst og fast. Sidst i samtalen blev der ringet op til Frøken Klokken, og afhængigt af, om minuttallet er lige eller ulige, fik lytteren et let eller svært spørgsmål. Herefter fik lytteren opfyldt et musikønske, inden næste lytter kommer igennem.

Programmet blev startet i september 1968 af Jørn Hjorting, der var fast vært indtil 1996, hvor han forlod DR i protest mod, at programmet skulle flyttes fra P3 til P4. Siden har Keld Heick, Karsten Vogel, Jørgen de Mylius og Vagn Pilegaard på skift været vært. Programmet lukkede ved udgangen af 2006 efter 38 år i æteren.

I 2011 genoptog DR's digitale radiokanal P5 programmet med Peter Sten som vært. Programmet sendtes hver onsdag kl. 11.03-12.00 på P5.

Programmet blev nedlagt ved omlægningerne på P5 1. januar 2019.

Efter sin tid ved DR var Jørn Hjorting vært på et lignende program på Radio 2, og siden oktober 1998 har han været vært på tv-programmet Snak med Jørn Hjorting på dk4, der følger nogenlunde samme koncept.

Radioprogrammer fra Danmark
Gnosis

Gnosis kan henføre til flere artikler.
 Gnosis (viden) - erkendelse; viden
GNOSIS – forskningsprojekt ved Aarhus Universitet
Gnosticisme – fællesbetegnelse for en række forskellige religiøse filosofier, mysteriereligioner og sekter

pt:Gnosis
Enneagram

Enneagrammet er et tolkningssystem udviklet af den chiliensske psykiater . Tilhængere af metoden ser Enneagram som en form for landkort, hvor mennesket via sin type kan blive bevidst om sin egen situation, sine tanke-/handlemønstre, passioner, fikseringer og særlige evner. Enneagrammet præsenteres dels som et værktøj til personlig udvikling og dels som et værktøj til udvælgelse og sammensætning af teams, der skal arbejde målrettet. Enneagrammet bygger på antagelser om mennesket, der er tvivlsomme ud fra en gængs testpsykologisk/videnskabelig vinkel.

Som persontypeværktøj har Enneagrammet til formål at give indsigt i de forhold, der motiverer mennesket. Tilhængere ser Enneagrammet som en metode til at oparbejde ordforråd, indsigter og værktøjer omkring værdier/overbevisninger og omkring adfærdsmønstre inden for problemløsning, motivation, stress, kommunikation, konflikthåndtering og teamarbejde. Fortalere for metoden mener, at den udmærker sig ved både at beskrive vores adfærd samt forklare adfærdens baggrund (i modsætning til andre lignende persontypeværktøjer, som kun skulle beskrive menneskers adfærd). Enneagrammet opfattes dermed som et slags landkort til forståelse af de måder psyken arbejder på.

De ni typer 
Enneagrammets ni typer:

 Perfektionist
 Hjælper
 Udretter
 Romantiker
 Iagttager
 Skeptiker
 Eventyrer
 Frontkæmper
 Fredselsker

Flere definitioner (fra tilhængere af metoden) 

Enneagrammet er en psykologisk- spirituel model som tydeliggør hvad det grundlæggende er der motiverer os selv og andre, og dermed hjælpe til at forstå os selv og andre mennesker. Iagttage vores personlighedstræk, og herved forstå karakteren af de mønstre vi er fastlåst i, og hvordan de hæmmer vores udvikling. Vise os vejen til den essenstilstand vi ubevidst søger efter hele vores liv, og kan være medvirkende til bedre at komme i kontakt med den vi virkelig er.

Enneagrammet er også en anden indfaldsvinkel til at forstå sig selv og andre, det er mest karakteristisk
for de unge år op til omkring de 25, hvorefter det bliver mindre karakteristisk – fordi vi heldigvis ændrer os – bliver mere nuanceret i vor måde at opleve os selv og verden på.

Hver person har udgangspunkt i "synd" eller en "passion". Man siger, at vi anvender al vores energi på at leve denne passion ud i det virkelige liv – i håb om at vi opnår et lykkeligt liv. Dette sker kun i ringe grad. Det vi har brug for, er at gøre stort set det modsatte vores passion driver os til at gøre – for derigennem at skabe en psykologisk udvikling, som igen medfører mulighed for en kontakt til vores sande selv, vores essens.

Persontypetest 
Ennagrammet benyttes ofte som en "indgang" til spiritualitet, Neuro Lingvistisk Programmering og forskellige former for alternativ psykoterapi, og præsenteres også af metodens tilhængere som et et persontypeværktøj på linje med erhvervslivets persontypetest fx MBTI og Belbin.

Noter

Se også 

New age
Spiritualitet
Psykoterapi
Pseudovidenskab

Ekstern henvisning 
Hjemmeside om enneagram 
Gratis enneagram test 

Spiritualitet
Pseudovidenskab
New Age
Almindelig katteurt

 
Almindelig katteurt (Nepeta cataria) eller blot katteurt er en 20-90 cm høj urt. Den kendes også i husstande og i handel som kattemynte eller det engelske navn catnip. Urten er meget sjælden i Danmark, hvor den findes på strandoverdrev og ved bebyggelse.

Beskrivelse 
Almindelig katteurt er en flerårig plante, der bliver op til 60 cm og blomstrer om sommeren med små læbeblomster, der er hvide med lyslilla pletter. Bladene er grågrønne og takkede, og de har en aromatisk lugt, der er en mellemting mellem timian og mynte.

Anvendelse

Havebrug 
Almindelig katteurt er velegnet til bunddække, fx mellem roser, eller som kantplanter. Dens talrige blomster er rige på nektar og tiltrækker flyvende insekter som bier og sommerfugle.

Brug hos mennesker 
Katteurt er i flere kulturer brugt til medicinske formål. Indianere i Nordamerika har brugt den mod kolik hos babyer, mens den i Europa i tidligere tider derudover har været brugt mod flatulens. Den bruges dog stort set ikke længere som lægemiddel.

I 1960'erne blev tørret katteurt i nogle cirkler røget og brugt som euforiserende stof. Desuden kan den bruges i urtete.

Euforiserende effekt på kattedyr 
Huskatte og andre kattedyr påvirkes med en beruselse ved indtagelse af urten, gennem et stof i plantens olie, kaldet nepetalakton. Det er ikke alle kattearter der bliver påvirket i samme grad, og hos huskatte er det mellem 70-80 %, der er modtagelige for effekten. Stoffet er ikke biologisk afhængighedsskabende for katte, som det kendes fra visse rusmidler og mange narkotika hos mennesker, men kan stadig være vanedannende for kattens behov og opførsel. Effekten er ikke undersøgt, eller forstået, i fuldkommenhed, men det bemærkes at kattenes opførsel under beruselsen kan minde om hunkattes opførsel i løbetid, omend overdrevet. Nogle katte bliver mere aggressive, andre passive og afslappede.

Referencer

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Blå blomster
Haveplanter